CELEX: 32013D0086
Language: hr
Date: 2013-02-12 00:00:00
Title: 2013/86/EU: Odluka Vijeća od 12. veljače 2013. o sklapanju u ime Europske unije Dopunskog protokola iz Nagoye i Kuala Lumpura o odgovornosti i naknadi štete uz Kartagenski protokol o biološkoj sigurnosti  Tekst značajan za EGP

15/Sv. 34
            
            
               HR
            
            
               Službeni list Europske unije
            
            
               253
            
         32013D0086
   
               L 046/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 12. veljače 2013.
   o sklapanju u ime Europske unije Dopunskog protokola iz Nagoye i Kuala Lumpura o odgovornosti i naknadi štete uz Kartagenski protokol o biološkoj sigurnosti
   (Tekst značajan za EGP)
   (2013/86/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:
   
               (1)
            
            
               Člankom 27. Kartagenskog protokola o biološkoj sigurnosti uz Konvenciju o biološkoj raznolikosti (2) („Protokol”) propisuje se da Konferencija stranaka kao sastanak stranaka Protokola (COP/MOP) na svom prvom sastanku treba usvojiti postupak u vezi s izradom međunarodnih pravila i postupaka na području odgovornosti i naknade proizašlih iz prekograničnog prijenosa modificiranih živih organizama.
            
         
               (2)
            
            
               Vijeće je u lipnju 2007. donijelo Odluku kojom ovlašćuje Komisiju da sudjeluje u pregovorima vezanima uz odgovornost i naknadu štete u tom području u ime Unije vezano uz pitanja koja pripadaju u nadležnost Unije, u skladu s određenim pregovaračkim smjernicama. To ovlaštenje prošireno je u listopadu 2008. kako bi obuhvatilo konačne faze pregovora.
            
         
               (3)
            
            
               Tijekom pete COP/MOP u Nagoyi u Japanu, Unija je podržala konačni kompromis postignut u vezi s Dopunskim protokolom iz Nagoye i Kuala Lumpura o odgovornosti i naknadi štete uz Kartagenski protokol o biološkoj sigurnosti („Dopunski protokol”), nakon što je ocijenila da je on u granicama dogovorenih stajališta Unije i pregovaračkih smjernica upućenih Komisiji.
            
         
               (4)
            
            
               Dopunski protokol usvojen je 15. listopada 2010. na posljednjem plenarnom zasjedanju pete COP/MOP.
            
         
               (5)
            
            
               Vijeće je 20. listopada 2010. pozdravilo usvajanje Dopunskog protokola.
            
         
               (6)
            
            
               U skladu s Odlukom Vijeća od 6. svibnja 2011. (3), Unija je potpisala Dopunski protokol 11. svibnja 2011., pod uvjetom njegova kasnijeg sklapanja.
            
         
               (7)
            
            
               U skladu s člankom 34. Konvencije o biološkoj raznolikosti (4), bilo koji protokol uz tu Konvenciju podliježe ratifikaciji, prihvaćanju ili odobrenju država i regionalnih organizacija za ekonomsku integraciju.
            
         
               (8)
            
            
               Unija i njezine države članice trebale bi nastojati što je prije moguće položiti svoje instrumente ratifikacije, prihvaćanja ili odobrenja Dopunskog protokola.
            
         
               (9)
            
            
               Dopunski protokol doprinosi postizanju ciljeva politike okoliša Unije.
            
         
               (10)
            
            
               Dopunski protokol stoga bi trebalo odobriti u ime Unije,
            
         DONIJELO JE OVU ODLUKU:
   Članak 1.
   Dopunski protokol iz Nagoye i Kuala Lumpura o odgovornosti i naknadi štete uz Kartagenski protokol o biološkoj sigurnosti odobrava se u ime Unije.
   Tekst Dopunskog protokola priložen je ovoj Odluci.
   Članak 2.
   Predsjednik Vijeća imenuje jednu ili više osoba ovlaštenih za polaganje, u vezi s pitanjima koja potpadaju u nadležnost Unije, instrumenta odobrenja predviđenog u članku 18. Dopunskog protokola (5) u ime Unije. Istodobno, ta osoba ili osobe polažu izjavu iz Priloga ovoj Odluci, u skladu s člankom 34. stavku 3. Konvencije o biološkoj raznolikosti.
   Članak 3.
   Ova Odluka stupa na snagu na dan njezina donošenja.
   
      Sastavljeno u Bruxellesu 12. veljače 2013.
      
         
            Za Vijeće
         
         
            Predsjednik
         
         M. NOONAN
      
   
   
      (1)  Još nije objavljeno u Službenom listu.
   
      (2)  SL L 201, 31.7.2002., str. 50.
   
      (3)  Još nije objavljena u Službenom listu.
   
      (4)  SL L 309, 13.12.1993., str. 3.
   
      (5)  Glavno tajništvo Vijeća objavit će dan stupanja na snagu Dopunskog protokola u Službenom listu Europske unije.
   PRILOG
   
      IZJAVA EUROPSKE UNIJE U SKLADU S ČLANKOM 34. STAVKOM 3. KONVENCIJE O BIOLOŠKOJ RAZNOLIKOSTI
   
   „Europska unija izjavljuje da je, u skladu s Ugovorom o funkcioniranju Europske unije, a posebno njegovim člankom 191., nadležna sklapati međunarodne ugovore i ispunjavati obveze koje iz njih proizlaze, a koje doprinose ostvarivanju sljedećih ciljeva:
   
               —
            
            
               očuvanje, zaštita i poboljšanje kakvoće okoliša,
            
         
               —
            
            
               zaštita zdravlja ljudi,
            
         
               —
            
            
               razborito i racionalno korištenje prirodnih resursa,
            
         
               —
            
            
               promicanje mjera na međunarodnoj razini za rješavanje regionalnih ili svjetskih problema okoliša, a posebno za borbu protiv klimatskih promjena.
            
         Osim toga, Europska unija donosi mjere na razini Unije u području pravosudne suradnje u građanskim pitanjima za pravilno djelovanje unutarnjeg tržišta.
   Europska unija izjavljuje da je već usvojila pravne instrumente, obvezujuće za države članice, koji pokrivaju pitanja uređena ovim Dopunskim protokolom. Provođenje nadležnosti Unije je po svojoj prirodi podložno neprestanom razvoju. Radi ispunjavanja svojih obveza u skladu s člankom 20. stavkom 3. točkom (a) Kartagenskog protokola o biološkoj sigurnosti uz Konvenciju o biološkoj raznolikosti, Unija će ažurirati popis pravnih instrumenata koje je već dostavila Mehanizmu za razmjenu informacija o biološkoj sigurnosti.
   Europska unija je odgovorna za ispunjavanje obveza koje proizlaze iz ovog Dopunskog protokola, a koje pokriva važeće pravo Unije.”